钦定古今图书集成/方舆汇编/职方典/第1496卷 > 《平彝老人》何景明
## 钦定古今图书集成/方舆汇编/职方典/第1496卷 > 《平彝老人》何景明

“平彝老人发两肩，哀哀诉语泪如泉。年收斗粟输田
赋，日向诸邻乞米钱。风雨饥寒趋路侧，子孙流落避
兵年。青春有伴难还土，白首无家尚戍边。官里征徭
何日已，军中苦乐古来偏。魂惊战鼓心犹怯，臂中飞
弧肉尽穿。独去负戈巡夜砦，谁来销甲种春田。敢愁
沟壑填衰谢，只拟封疆息燧烟。”“我愿麾前法唐将，筹”
边有策到今传。